ट्रैफिक के दबाव से लग रहा जाम वाहन निकालने में आ रही दिक्कत
नगर में सड़क के किनारे खड़े होने वाले दो और चार पहिया वाहन भी मामले में बन रहे है बाधक
भास्कर संवाददाता|बेगमगंज
नगर में ट्रैफिक का दबाव बढ़ता जा रहा है, लेकिन उस हिसाब से शहर में व्यवस्थाएं नहीं है। सड़क के किनारे लगने वाले हाथ ठेले, सब्जी की दुकानों से जहां आवागमन प्रभावित हो रहा है, वहीं सड़क के किनारे खड़े होने वाले दो और चार पहिया वाहन भी बाधक बन रहे है। इस स्थिति से आए दिन शहर में जाम लग रहा है, लोगों को घंटों जाम में फंसना पड़ रहा है। यह जानकारी पुलिस और प्रशासनिक अधिकारियों को भी है, लेकिन निदान की तरफ कोई ध्यान नहीं दिया जा रहा है।
नगर में जाम लगने का मुख्य कारण सड़क पार्किंग व्यवस्था नहीं होना है। सड़क के किनारे सुबह से ही वाहन, हाथ ठेले और दुकानदार अपना सामान फैला लेते हैं। दुकानें लगने के बाद जो जगह बचती है, वहां पर वाहन खड़े हो जाते हैं। साइडों में फुटपाथ या जगह नहीं होने के कारण राहगीर भी सड़क पर से ही आवागमन करते है, जिससे राहगीरों के लिए दुर्घटनाओं का भय बना रहता है।
ट्रैफिक सुधारने के लिए उठाएंगे कदम
शहर की ट्रैफिक व्यवस्था सुधारने के लिए प्रयास किए जाएंगे। नगर पालिका से भी इसमें सहयोग लिया जाएगा। साथ ही लोगों को भी अपने वाहन खड़े करने काे लेकर जागरूक किया जाएगा। ताकि जाम की स्थिति न बने। मंगल सिंह ठाकरे, एसडीओपी बेगमगंज
bho_Deva hin_Deva mai_Deva hin_Deva hin_Deva hin_Deva hin_Deva